Adolf Malík

Adolf MALÍK (naskita la 16-an de oktobro 1900 en Přerov; mortodato ne estas konata) estis ĉeĥa esperantisto, prezidanto de la Ĉeĥoslovaka Esperantista Asocio antaŭ ĝia likvido en 1952.

Li naskiĝis en fervojista familio kaj ekde sia 17-a jaro estis fervora esperantisto. Li meritis pri renovigo de Verda Stacio post la dua mondmilito en Prago, kie li estis unu el ĉefaj parolistoj kaj prelegantoj. Li estis ankaŭ la ĉefa kunlaboranto de la gazeto Esperanto-Servo, kiu ĝis 1951 propagandis la komunisman politikon de Ĉeĥoslovakio pere de Esperanto. La 20-an de januaro 1946 li estis elektita kiel prezidanto de Esperanto-Asocio en Ĉeĥoslovaka respubliko (EAĈSR).

En 1951 la komunista registaro deklaris, ke Esperanto povas esti misuzita por kontraŭsocialisma propagando, pro tio la ĉeĥoslovaka esperantista asocio devas likvidiĝi. A. Malík klopodis savi la movadon per fondo de Internacia Ligo de Progresemaj Esperantistoj (ILPE), sed ankaŭ tio ne estis permesita. Post likvido de la asocio li forlasis la movadon, tial ne estas konate, kiam li mortis.

 El liaj artikoloj 
 Ĉiam antaŭen! (Esperantista 1946, p. 13)
 Nia interna ekzekutivo (Esperantista 1946, p. 61)
 Rosteme! (Ni kreskas!, Esperantista 1947, p. 1)
 Ĉu esti aŭ ne esti espeerantisto (Esperantista 1949, p. 17)
 Nia kvinjara plano (Esperantista 1949, p. 10)
 Niaj regionoj (Esperantista 1949, p. 9)
 Rememoro pri mia mortinta edzino (Esperantista 1949, p. 15)
 Por tagoj hodiaŭaj (Esperantista 1950, 33)
 La porpaca movado en la mondo (Esperantista 1950, p. 25)
 Sur novan vojon! (Esperantista 1951, p. 1)
 Du mondoj (Esperantista 1951, p. 9)
 Ni finas (Esperantista 1951, p. 133)

 El liaj radioprelegoj 
 La nova registaro ĉeĥoslovaka
 La dujara rekonstrua plano
 Somera kursaro en Doksy
 Datreveno de la slovaka revolucio
 Ekspozicio de ĉs. pentristoj en Svislando
 Unu jaro de nia radio-laboro
 Smetana en Svedio antaŭ 90 jaroj
 Jubileaj koncertoj de la ĉs. radio
 La signifo de la nunjara 28. X.
 Mikrofotografio
 Pri la ĉefministro Klement Gottwald
 Semajno en Ĉeĥoslovakio
 Respondo al Radio Budapest

 Tradukoj 
 Jiří Marek: Parolas patrino (Internacia Kulturo 1-2/1950, p. 8-9)

Kategorio:Ĉeĥaj esperantistoj
Kategorio:Mortojaro nekonata